ראשי » תרבות פנאי וספורט » ביקורת חריפה » “ציפור הנפש”– תערוכת צילום חדשה.
“ציפור הנפש”– תערוכת צילום חדשה.
“ציפור הנפש”– תערוכת צילומים חדשה של הצלם דן וינר, תוצג בגלריה על האגם שפארק רעננה החל מיום ו’ 14.9.18 ועד יום ד’ 26.9.18, ותושק בפתיחה חגיגית במוצ”ש 15.9.18, במעמד ראש העירייה וסגניתו הממונה על תרבות נוער ופנאי. אוצרת התערוכה – ד”ר תמי קידר.
בתערוכה מנהל דן וינר דיאלוג עם הטבע באמצעות המצלמה שבאופן מטפורי משמשת לו כזרוע נוספת בעזרתה הוא לוכד את המציאות. בשל תאונה שעבר בנעוריו, מצלם וינר יד באחת ובעין אחת. בהיותו אדם אופטימי, וינר בוחר לצלם את יופי הבריאה. לדימוי הציפורים שנצפות כסימבול לנפש ולחופש מקום בולט בתערוכתו ובחלק מהצילומים הן נראות כמי שצוירו במשיכת מכחול עדינה, ומאזכרות קליגרפיה סינית או יפנית. סדרה נוספת בתערוכה היא של צילומי ים, המודפסים על בד באורך 9 מטרים ומוציא את הצופים בדמיונם אל מחוץ לגלריה לאווירה הרגועה והנוחה של הטבע.
התערוכה, ציפור הנפש, פתוחה לציבור הרחב בגלריה שעל האגם רעננה ברחוב דרך הפארק 10.
יום שבת וימי חול המועד: בשעות 10:00 עד 14:00 ו- 16:00 עד 21:00.
ערב סוכות: בשעות 10:00 עד 14:00. יום כיפור סגור.